Diari Oficial de la Generalitat Valenciana


Sumari del DOGV 5856, del 24-09-2008 (2008/10457)

RESOLUCIÓ de 8 de setembre de 2008, de la direcció general de Personal de la Conselleria d'Educació, per la que s'aprova l'expedient del procés selectiu per a ingrés en el cos de Mestres, convocat per Orde de 24 d'abril de 2007.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/10778


Data del document
:   08-09-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * administració regional
    * concurs administratiu
    * ensenyament primari
    * personal docent

RESOLUCIÓ de 8 de setembre de 2008, de la direcció general de Personal de la Conselleria d'Educació, per la que s'aprova l'expedient del procés selectiu per a ingrés en el cos de Mestres, convocat per Orde de 24 d'abril de 2007. [2008/10594]  
Per Resolució de 7 de setembre de 2007, de la Direcció General de Personal es van anomenar funcionaris en pràctiques del cos de Mestres als aspirants seleccionats dins del marc del procediment selectiu convocat per Orde de 24 d'abril de 2007, de la Conselleria de Cultura, Educació i Esport, i conclosa la fase de pràctiques, resolc:  
Primer  
Declarar aptes en la fase de pràctiques, per haver rebut la dita avaluació de la comissió qualificadora, als aspirants relacionats en l'annex I a la present resolució, una vegada comprovat que reunixen els requisits generals i específics de participació establits en la convocatòria.  
Segon  
Declarar no aptes en la fase de pràctiques, per haver rebut la dita avaluació de la comissió qualificadora, als aspirants relacionats en l'annex II a la present resolució i, de conformitat amb el que disposa la base 11.3 de l'Orde de convocatòria esmentada, podran incorporar-se per a repetir, per una sola vegada, la realització de la fase de pràctiques amb els aspirants seleccionats de la següent promoció, ocupant, en esta promoció, el número d'orde immediatament següent a què corresponga a l'últim dels seleccionats de la seua especialitat.  
Tercer  
Declarar en situació d'ajornament legal per a la realització de la fase de pràctiques als aspirants relacionats en l'annex III de la present resolució, ja que, de conformitat amb l'apartat sèptim de la Resolució de 27 de setembre de 2007, de la Direcció General de Personal, per la que es regula la fase de pràctiques dels aspirants seleccionats en els procediments selectius convocats per Orde de 24 d'abril de 2007, ha sigut estimada la seua sol·licitud de pròrroga, considerant-se ajornada per al curs següent la seua incorporació a la dita fase, amb els mateixos efectes que els aspirants a qui es va concedir l'ajornament en la resolució de 7 de setembre de 2007, de la Direcció General de Personal.  
Quart  
Aprovar l'expedient del procés selectiu per a ingrés en el cos de Mestres, convocat per Orde de 24 d'abril de 2007, respecte dels aspirants declarats aptes en la fase de pràctiques, i remetre-ho al Ministeri d'Educació, Política Social i Esport perquè procedisca al seu nomenament i a l'expedició dels corresponents títols de funcionaris de carrera de conformitat amb la puntuació obtinguda, i això amb efectes d'1 de setembre de 2008.  
Quint  
De conformitat amb el que preveu la base 12.2 de l'Orde de 24 d'abril de 2007, els aspirants que hagen superat el procés selectiu en virtut d'esta convocatòria hauran d'obtindre el seu primer destí definitiu en l'àmbit de gestió de la Conselleria d'Educació, acudint amb caràcter forçós al concurs, conforme disposa l'article 2, en els seus apartats 2 i 3 del Reial Decret 2112/1998, de 2 d'octubre.  
Sext  
Contra la present resolució, que posa fi a la via administrativa, d'acord amb el que preceptua l'article 109, de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinze  
ANEXO I - ANNEX I  
na de la Llei 6/1997, de 14 d'abril, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la seua publicació.   
València, 8 de setembre de 2008.- El director general de Personal: David Barelles Adsuara.  
ANEXO II - ANNEX II  
ANEXO III - ANNEX III